[pic] | KOMISIJA EVROPSKIH SKUPNOSTI |

Bruselj, 7.11.2007

COM(2007) 687 konč.

PREDHODNI PREDLOG SPREMEMBE PRORAČUNA št. 7 K SPLOŠNEMU PRORAČUNU ZA LETO 2007 SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIH Oddelek III – Komisija

(predložila Komisija)

PREDHODNI PREDLOG SPREMEMBE PRORAČUNA št. 7K SPLOŠNEMU PRORAČUNU ZA LETO 2007SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIHOddelek III – Komisija

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], kakor je bila nazadnje spremenjena z Uredbo Sveta (ES, Euratom) št. 1995/2006[2], in zlasti člena 37 Uredbe,

Evropska komisija predstavlja proračunskemu organu Predhodni predlog spremembe proračuna št. 7 k proračunu za leto 2007 iz razlogov, navedenih v naslednjem obrazložitvenem memorandumu.

KAZALO

1. Uvod 4

2. Povečanje napovedi prihodkov 4

2.1. Popravek napovedi saldov DDV in BND 4

2.2. Drugi prihodki 4

3. Zmanjšanje odobritev plačil 4

3.1. Razdelek 1a: Konkurenčnost za rast in zaposlovanje 5

3.2. Razdelek 1b: Kohezija za rast in zaposlovanje 7

3.3. Razdelek 2: Ohranjanje in upravljanje naravnih virov 8

3.4. Razdelek 3a: Svoboda, varnost in pravica 9

ZBIRNA RAZPREDELNICA PO RAZDELKIH FINANČNEGA OKVIRA 10

SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIH

Splošni izkaz prihodkov ter izkaz prihodkov in odhodkov po oddelkih se pošljeta ločeno po sistemu SEI-BUD. Angleška različica splošnega izkaza prihodkov ter izkaza prihodkov in odhodkov po oddelkih je priložena k proračunu za ponazoritev.

1. Uvod

Predhodni predlog spremembe proračuna (PPSP) št. 7 za leto 2007 vključuje naslednje:

- potrebo po bistvenem povečanju proračunskih sredstev v napovedi prihodkov, zlasti zaradi popravka napovedi saldov DDV in BND (3 233,4 milijona EUR)[3];

- potrebo po zmanjšanju odobritev plačil v proračunskih vrsticah za razdelke 1a, 1b, 2 in 3a (1 251,4 milijona EUR), po upoštevanju prerazporeditev, predlaganih v okviru globalne prerazporeditve.

2. Povečanje napovedi prihodkov

2.1. Popravek napovedi saldov DDV in BND

V skladu s členom 16 Uredbe Sveta (ES, Euratom) št. 1150/2000 z dne 22. maja 2000 Komisija predlaga, da se napovedi saldov lastnih sredstev iz naslovov DDV in BND na podlagi razpoložljivih podatkov popravijo, tj. povečajo za 2 814,9 milijona EUR. Te spremembe zadevajo poglavji 3 1 in 3 2 strani prihodkov proračuna.

Na tej stopnji so izračuni za BND držav članic še vedno začasni, saj preverjanje podatkov o BND še vedno poteka. Po zaključku zasedanja odbora za BND z dne 25. oktobra bo Komisija med proračunskim postopkom za ta PPSP ponovno pregledala zgoraj navedene zneske.

2.2. Drugi prihodki

Vračilo neporabljene pomoči Skupnosti (postavka 6 1 5 0) in finančni popravki v zvezi s strukturnimi skladi (postavka 6 5 0 0)

Ob upoštevanju vknjiženih zneskov za postavki 6 1 5 0 in 6 5 0 0 ter ob predpostavki, da ti zneski letos ne bodo ponovno porabljeni, se predlaga, da se v proračun vključi znesek v višini 179,5 milijona EUR.

Zamudne obresti in globe

V poglavjih 7 0 in 7 1 splošnega izkaza prihodkov so evidentirane zamudne obresti in globe. V proračun za leto 2007 je že vključen znesek v višini 123 milijonov EUR. Glede na zneske, ki so bili izterjani do sedaj ali pa verjetno še bodo, se predlaga, da se v proračun vnese dodaten znesek v višini 239 milijonov EUR.

3. Zmanjšanje odobritev plačil

Komisija predlaga, da se odobritve plačil za nekatere proračunske vrstice prilagodijo in se na ta način bolj uskladijo z najnovejšimi ocenami potreb, ter izhaja iz predpostavke, da bo proračunski organ sprejel prerazporeditev odobritev plačil med proračunskimi vrsticami, ki jih je Komisija predlagala posamično v t.i. „globalni prerazporeditvi“. Zmanjšanje (1 251,4 milijona EUR) odobritev plačil, predlagano v tem PPSP, upošteva zlasti naslednje dejavnike:

- natančno ločevanje med odhodki Kohezijskega sklada, ki odraža stanje načrtovanja programov;

- likvidacijo plačil, ki izhajajo iz prejšnjih finančnih okvirov;

- pozno sprejetje nekaterih pravnih podlag in posledične zamude pri začetku izvajanja novih programov in

- potrebo po upoštevanju stopnje izvajanja nekaterih pilotnih projektov in pripravljalnih ukrepov.

Ta predlog zajema razdelke 1a, 1b, 2 in 3a finančnega okvira.

3.1. Razdelek 1a: Konkurenčnost za rast in zaposlovanje

Predlagano zmanjšanje odobritev plačil za razdelek 1a znaša 466,5 milijona EUR. V pojasnjevalnem besedilu so zneski zaokroženi na najbližji milijon.

Okvirni raziskovalni programi (–239 milijonov EUR)

OP-5 (ES) (–60 milijonov EUR): Vsa plačila, ki se izvršujejo v zvezi s petim okvirnim programom, so končna plačila. Predlagani znesek preklica je povezan zlasti s prednostnimi področji „Kakovost življenja“, „Konkurenčnost in trajnostna rast“ ter „Človeški potencial“. Zmanjšanje predlaganih odobritev plačil temelji na več dejavnikih:

- dejanski stroški projektov so precej nižji od prvotno predvidenih, zaradi česar se prispevki Skupnosti zmanjšajo in se velik obseg obveznosti sprosti ob zaključku tega okvirnega programa;

- nekatere vrste projektov so bile zaključene prej, kot je bilo pričakovano (predčasno prenehanje izplačevanja subvencij za raziskave);

- upravičenci pogosto pošljejo končna poročila prepozno. Poleg tega so podatki, posredovani s končnimi poročili, na splošno pomanjkljivi, kar pomeni, da je treba zahtevati dodatne podatke. Oba dejavnika skupaj povzročata zamude pri izvrševanju končnih plačil.

OP-6 (ES) (–149 milijonov EUR): Od zaključka šestega okvirnega programa je preteklo eno leto. Znesek, predlagan za zmanjšanje, se nanaša zlasti na dejavnosti področij „Človeški viri“, „MSP“, „Okolje“ in „Infrastruktura“. Glavni vzroki nezadostne porabe odobritev so naslednji: odpoved pogodb pred začetkom projektov; predčasno prenehanje projektov; zamude pri začetku izvajanja projektov; zamude pri sprejemu poročil; projekcijski stroški nižji od pričakovanj.

OP-6 (Euratom) (–30 milijonov EUR): Zaradi precej poznega sprejetja odločb v zvezi s skupnim podjetjem ITER in izvajanja sporazuma je bila zadevna obveznost prevzeta z enoletno zamudo. V skladu s sporazumom se lahko plačilo izvede v letu, ki sledi prevzeti obveznosti. To pomeni, da bo s tem povezano plačilo, ki naj bi zapadlo v letu 2007, prav tako izvršeno z enoletno zamudo, torej v letu 2008.

Program za konkurenčnost in inovativnost (–46 milijonov EUR))

PKI na področju „Podjetja“ (–30 milijonov EUR): Zmanjšanje zneska odobritev plačil, ki je na razpolago v tej vrstici, je povezano z zamudami pri postopkih za oddajo naročil pri vzpostavljanju tega novega programa za obdobje 2007–2013. Te zamude pomenijo, da bodo obveznosti za ustrezna sredstva prevzete šele ob koncu leta in zato pripadajoča predplačila ne bodo izvršena.

PKI na področju „Informacijska družba“ (–10 milijonov EUR): Po predvidevanjih znašajo neporabljena sredstva v tej vrstici 10 milijonov EUR. Presežek odobritev je povezan s poznim sprejetjem pravne podlage (24. oktobra 2006 – objava v Uradnem listu: 9. novembra 2006) in z dejstvom, da je PKI nov program z novimi cilji, ki jih je treba opredeliti in uresničiti. Zato je bilo potrebnih več srečanj upravnega odbora, prvi delovni program pa je bil sprejet šele 24. maja 2007. Razpis za zbiranje predlogov je bil objavljen 25. maja, zaključek razpisa pa je predviden 23. oktobra. Prvi sporazumi o dodelitvi sredstev bodo podpisani v začetku leta 2008. Po pričakovanjih v letu 2007 ne bo izplačil za projekte, odloženo pa je tudi predhodno financiranje nekaterih študij. V letu 2007 bo po pričakovanjih izplačan znesek v višini 1 milijona EUR.

PKI na področju „Promet in energetika“ (–6 milijonov EUR): Leto 2007 je prvo leto programa „Inteligentna energija – Evropo II“, pogajanja, na podlagi katerih bodo podpisane pogodbe, pa po pričakovanjih ne bodo zaključena pred letom 2008. To pomeni, da v letu 2007 plačil predhodnega financiranja ne bo mogoče izvršiti in večina razpoložljivih odobritev iz te vrstice ne bo porabljena.

Energetika in promet (–168 milijonov EUR)

Galileo (–100 milijonov EUR): Zaradi težav, ki spremljajo program Galileo, je Komisija 19. septembra 2007 predložila Sporočilo in Predlog o spremembi Uredbe o ustanovitvi programov Galileo in EGNOS (Skupna evropska geostacionarna navigacijska storitev). Tako bodo odobritve plačil, predvidene za to leto, ostale neporabljene.

Razgradnja jedrskih elektrarn (–45 milijonov EUR): Zmanjšanje izvira iz povečanja v višini 66,5 milijona EUR ob koncu leta 2006, kar je omogočilo poravnavo vrste zahtevkov za plačila, ki jih je Evropska banka za obnovo in razvoj (EBOR) vložila prej, kot je bilo pričakovano („front-loading“).

Inteligentna energija I (–19 milijonov EUR): Poleg negotovosti v zvezi z roki za predložitev računov so tok plačil upočasnile tudi stroge zahteve po bančnih garancijah, ki jih nekateri pogodbeniki težko izpolnjujejo. Poleg tega je težko predvideti stopnjo porabe neporavnanih obveznosti, saj traja izvedba analize prvih zahtevkov za vmesna plačila dlje, kot je bilo pričakovano.

Marco Polo (–4 milijone EUR): Leto 2007 je prvo leto programa „Marco Polo II“, pogajanja, na podlagi katerih bodo podpisane pogodbe, pa po pričakovanjih ne bodo zaključena pred letom 2008. Zato v letu 2007 plačila predhodnega financiranja ne bodo izvršena.

Pilotni projekti in pripravljalni ukrepi (–12 milijonov EUR)

Podpora za MSP v novem finančnem okolju (–5 milijonov EUR): Zmanjšanje zneska odobritev plačil, ki je na razpolago v tej vrstici, je povezano s hitrostjo poteka izvedbe tega pripravljalnega ukrepa. Mednarodne finančne ustanove, ki sodelujejo pri ukrepu, so imele težave pri iskanju k sodelovanju pripravljenih regionalnih in lokalnih bank, ki bi bile dovolj velike in imele ustrezno zmogljivost za izvedbo tega ukrepa.

Erasmus za mlade podjetnike (–1 milijon EUR): Za izvedbo tega pilotnega projekta je potrebna študija izvedljivosti. Zato je potreben znesek v višini 1,5 milijona EUR, ostanek pa se lahko prekliče.

Ukrepi za pospeševanje sodelovanja in partnerstev med mikro-, malimi in srednje velikimi podjetji (–2 milijona EUR): Pogodbe za izvedbo tega pilotnega projekta bodo podpisane proti koncu leta, ko bodo zadevni postopki za oddajo naročil zaključeni. Prva plačila bodo zato izvršena v začetku leta 2008, tako da ostaja na voljo celotni znesek odobritev plačil.

Prevzem vloge EU v globaliziranem svetu (–2 milijona EUR): Pogodbe za izvedbo tega pilotnega projekta bodo podpisane proti koncu leta, ko bodo zadevni postopki za oddajo naročil zaključeni. V letu 2007 bo lahko izvršeno plačilo predhodnega financiranja v višini 1 milijona EUR, ostanek odobritev plačil pa ostane na razpolago.

Oskrba z energijo – Biogoriva (–2 milijona EUR): Napoved porabe odobritev plačil v tej proračunski vrstici kaže, da celotni znesek razpoložljivih sredstev verjetno ne bo porabljen. To je prvo leto pilotnega projekta, pogajanja, na podlagi katerih bodo podpisane pogodbe, pa po pričakovanjih ne bodo zaključena pred koncem leta 2007 ali začetkom leta 2008. Zato v letu 2007 plačila predhodnega financiranja ne bodo izvršena.

3.2. Razdelek 1b: Kohezija za rast in zaposlovanje

Strukturni skladi in Kohezijski sklad (–573 milijonov EUR)

V tem Predhodnem predlogu spremembe proračuna je predlagano tudi zmanjšanje odobritev plačil v višini 573 milijonov EUR za razdelek 1b. Razlogi so našteti spodaj.

Leto 2007 je prvo leto novega programskega obdobja 2007–2013, ko je predvideno sprejetje vseh novih operativnih programov, ki mu bodo sledila prva predplačila. Komisija trenutno ocenjuje, da zaradi zamud pri sprejetju nekaterih programov v letu 2007 iz skupnega proračuna v višini 7 milijard EUR morda ne bo mogoče izplačati 1 milijarde EUR v obliki predplačil za nove programe kohezijske politike za obdobje 2007–2013.

V nasprotju pa so plačila za programe strukturnih skladov pred letom 2007 presegla pričakovanja. Če bodo zahtevki za plačila redno prihajali še do konca leta, se bo tako verjetno porabil del presežka odobritev plačil, ki je bil predviden za predplačila za programe v obdobju 2007–2013.

Kljub temu je treba dve proračunski vrstici popraviti navzdol, čeprav le nekoliko. To sta vrstici za ESRR za zaključek programov Cilja 2 ter za zaključek tehnične pomoči in inovativnih ukrepov (vsaka po 30 milijonov EUR). Prva vrstica je bila popravljena navzdol zaradi odloga plačil nekaterim glavnim programom in programom URBAN Združenega kraljestva (nekateri med njimi še niso bili preklicani), pri drugi vrstici pa je bil zaključek programov inovativnih ukrepov dolgotrajnejši, kot je bilo pričakovano.

Občutne zamude so navzoče tudi pri sprejetju novih programov čezmejnega sodelovanja v okviru evropskega instrumenta sosedstva in partnerstva (ENPI), sofinanciranega iz Evropskega sklada za regionalni razvoj (ESRR). Ker države članice in države, ki sodelujejo pri ENPI, zamujajo pri pripravi skupnih programov, po pričakovanjih nobeden navedenih programov ne bo sprejet v letu 2007. Posledično ne bo porabljen nobeden od zneskov, vključenih v proračun za predplačila (13 milijonov EUR), financirana iz ESRR.

Zadnji element zadeva plačila za projekte Kohezijskega sklada pred letom 2007. Kljub temu da sta Portugalska in Poljska presegli napovedano število zahtevkov za plačila, so bila plačila v drugih državah članicah na splošno nižja od pričakovanj, število zahtevkov iz Bolgarije, Španije, Češke in Slovenije pa je bilo posebej nizko. Posledično bodo skupna plačila predvidoma za okrog 500 milijonov EUR nižja, kot je bilo napovedano.

Ob upoštevanju zgoraj navedenega Komisija predlaga zmanjšanje odobritev plačil za naslednje vrstice razdelka 1b:

Proračunska vrstica | Naziv | Spremembe (v EUR) |

13 04 01 | Kohezijski sklad – Zaključek prejšnjih projektov (pred letom 2007) | –500 000 000 |

13 03 04 | Zaključek programov ESRR – Cilj 2 (2000–2006) | –30 000 000 |

13 03 08 | Zaključek programov ESRR – Tehnična pomoč in inovativni ukrepi (2000–2006) | –30 000 000 |

19 08 02 02 | Čezmejno sodelovanje (CBC) – Prispevek iz razdelka 1b (Regionalna politika) | –12 753 208 |

Razdelek 1b skupaj | –572 753 208 |

Predlog Komisije odraža najnovejše razpoložljive podatke in najboljše ocene ob predložitvi PPSP. Kljub temu namerava Komisija nadalje podrobno spremljati izvrševanje in do konca oktobra (do 1. novembra za Kohezijski sklad) – predpisani rok za oddajo zahtevkov za plačila za to leto – izvesti končno oceno o napredku pri sprejetju novih programov za obdobje 2007–2013 in s tem povezanih predplačil ter o zahtevkih za plačila držav članic za programe in projekte pred letom 2007. Pri tem je mogoče, da bo Komisija med postopkom glede tega PPSP svoj predlog spremenila. To je edini pristop, s katerim je mogoče hkrati obravnavati dve ključni, čeprav nasprotujoči si vprašanji: prvič, zagotoviti, da proračun zadosti vsem prejetim upravičenim zahtevkom za plačila in predplačila, ki jih treba izvršiti, in drugič, izogniti se, kolikor je mogoče, presežkom ob koncu leta. Zato bo Komisija, če bo potrebno, trenutne ocene posodobila, da bi se v začetku novembra izvedli morebitni popravki v zvezi s tukaj predlaganimi spremembami.

3.3. Razdelek 2: Ohranjanje in upravljanje naravnih virov

Evropski sklad za ribištvo (–19 milijonov EUR)

Komisija še ni prejela skoraj polovice od šestindvajsetih novih programov Evropskega sklada za ribištvo za obdobje 2007–2013. Zato ustrezna predplačila v letu 2007 ne bodo izplačana. Posledično Komisija predlaga zmanjšanje odobritev plačil za proračunsko vrstico 11 06 12 v višini 19,4 milijona EUR.

Zaradi razlogov, ki so podobni navedenim za predlagane spremembe v tem PPSP za strukturne sklade in Kohezijski sklad, bo Komisija med postopkom glede tega PPSP svoj predlog morda spremenila.

Okolje (–88 milijonov EUR)

Uredba o programu LIFE+ je bila sprejeta 23. maja 2007. Kljub poznemu sprejetju pravne podlage si Komisija prizadeva doseči dobro stopnjo izvedbe v letu 2007. Razpis za zbiranje predlogov, za katere je namenjenih 187 milijonov EUR, je bil objavljen 28. septembra 2007. Projekti bodo zato izbrani v letu 2008 in za ta del programa v letu 2007 odobritve plačil ne bodo potrebne. Odobritve plačil, ki se uporabijo v letu 2007, se nanašajo na ukrepe, ki jih izvaja Komisija kot pobudnica pri razvoju in izvajanju okoljske politike (študije in ocene, storitve v zvezi z izvedbo in povezovanjem okoljske politike in zakonodaje, srečanj, seminarjev in delavnic z izvedenci in udeleženci), dejavnostih v zvezi z javnim sporočanjem, izdajanjem publikacij in širjenjem informacij ter dodeljevanju subvencij za poslovanje NVO.

3.4. Razdelek 3a: Svoboda, varnost in pravica

Svoboda, varnost in pravica (–104 milijone EUR)

Sklad za zunanje meje (–60 milijonov EUR) in vključevanje državljanov tretjih držav (–32 milijonov EUR): Zaradi poznega sprejetja pravne podlage so bile strateške smernice sprejete to poletje. Izvedbena pravila bodo zaradi velikega obsega prevodov sprejeta šele v jeseni 2007. Določena je bila razdelitev sredstev med države članice. Na tej podlagi bodo do konca leta 2007 sprejeti sklepi o financiranju za Sklad za zunanje meje. Sprejetje delovnih programov za ukrepe Skupnosti za ta sklad je predvideno v jeseni, sledilo pa bo dokončno oblikovanje splošnih obveznosti in razpisov za zbiranje predlogov. Zaradi poznega sprejetja pravne podlage in zahtevanih pripravljalnih ukrepov bo letni program za leto 2007 za države članice sprejet šele v prvem polletju leta 2008. Enako velja za sklenitev sporazumov o dodelitvi sredstev za ukrepe Skupnosti. Zaradi teh zamud v letu 2007 skoraj ne bo izvršenih plačil.

Daphne (–7 milijonov EUR): Zaradi poznega sprejetja pravne podlage (konec junija 2007 namesto konec leta 2006, kot je bilo prvotno predvideno) in postopka za odobritev sklepa o financiranju bodo obveznosti za nov program prevzete ob koncu leta 2007. Zato bodo plačila predhodnega financiranja izvršena v letu 2008, Komisija pa v letu 2007 odobritev plačil ne bo mogla uporabiti.

Temeljne pravice in državljanstvo (–5 milijonov EUR): Zaradi poznega sprejetja pravne podlage (aprila 2007 namesto konec leta 2006, kot je bilo prvotno predvideno) in postopka za odobritev sklepa o financiranju bodo obveznosti za nov program prevzete ob koncu leta 2007. V letu 2007 bo zato mogoče izvršiti samo plačila predhodnega financiranja v višini 763 000 EUR. Ostanek odobritev bo tako ostal neporabljen.

ZBIRNA RAZPREDELNICA PO RAZDELKIH FINANČNEGA OKVIRA

Finančni okvir Razdelek/podrazdelek | Finančni okvir 2007 | Proračun 2007 + SP 1–5/2007 + PPSP 6/2007 | PPSP 7/2007 | Proračun 2007 + SP 1–5/2007 + PPSP 6 + 7/2007 |

|OPO |OP |OPO |OP |OPO |OP |OPO |OP | | 1. TRAJNOSTNA RAST | | | | | | | | | | 1a. Konkurenčnost za rast in zaposlovanje |8 918 000 000 | |9 367 547 511 |7 011 294 397 | |–466 493 000 |9 367 547 511 |6 544 801 397 | |1b. Kohezija za rast in zaposlovanje |45 487 000 000 | |45 486 784 504 |37 618 069 823 | |–572 753 208 |45 486 784 504 |37 045 316 615 | | Skupaj | 54 405 000 000 | |54 854 332 015 | 44 629 364 220 | |–1 039 246 208 | 54 854 332 015 | 43 590 118 012 | | Razpoložljiva razlika[4]

| | |50 667 985 | | | |50 667 985 | | | 2. OHRANJANJE IN UPRAVLJANJE NARAVNIH VIROV | | | | | | | | | | Od tega odhodki, povezani s trgom, in neposredna plačila |45 759 000 000 | |42 711 661 000 |42 435 641 756 | | |42 711 661 000 |42 435 641 756 | | Skupaj | 58 351 000 000 | |56 250 230 036 | 54 718 545 736 | |–108 120 000 | 56 250 230 036 | 54 610 425 736 | | Razpoložljiva razlika | | |2 100 769 964 | | | |2 100 769 964 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | | 3a. Svoboda, varnost in pravica |637 000 000 | |623 833 000 |473 908 000 | |–104 037 000 |623 833 000 |369 871 000 | |3b. Državljanstvo | 636 000 000 | |819 799 099 |900 243 751 | | |819 799 099 |900 243 751 | | Skupaj | 1 273 000 000 | |1 443 632 099 | 1 374 151 751 | |–104 037 000 | 1 443 632 099 | 1 270 114 751 | | Razpoložljiva razlika[5]

| | |25 934 000 | | | |25 934 000 | | | 4. EU KOT GLOBALNI PARTNER[6] |6 578 000 000 | | 6 812 460 000 | 7 352 746 732 | | | 6 812 460 000 | 7 352 746 732 | | Razpoložljiva razlika | | | 67 000 | | | | 67 000 | | | 5. UPRAVA[7] |7 039 000 000 | |6 977 864 032 | 6 977 764 032 | | |6 977 864 032 | 6 977 764 032 | | Razpoložljiva razlika | | | 137 135 968 | | | | 137 135 968 | | | 6. NADOMESTILA | 445 000 000 | |444 646 152 | 444 646 152 | | |444 646 152 | 444 646 152 | | Razpoložljiva razlika | | | 353 848 | | | | 353 848 | | | SKUPAJ | 128 091 000 000 | 123 790 000 000 | 126 783 164 334 | 115 497 218 623 | |–1 251 403 208 | 126 783 164 334 | 114 245 815 415 | | Razpoložljiva razlika | | |2 314 928 765 | 8 368 781 377 | | |2 314 928 765 | 9 620 184 585 | |

[1] UL L 248, 16.9.2002, str. 1.

[2] UL L 390, 30.12.2006, str. 1.

[3] Uporaba posodobljenih napovedi na strani prihodkov izboljšuje točnost plačil, ki jih morajo države članice izvršiti med proračunskim letom. Skladno s tem predlaganim popravkom bodo države članice zmanjšale svoje prispevke, ki temeljijo na BND.

[4] Evropski sklad za prilagajanje globalizaciji (ESPG) ni vključen v izračun razpoložljive razlike v okviru razdelka 1a.

[5] Vključeni znesek Solidarnostnega sklada Evropske unije se vnese dodatno, poleg ustreznih razdelkov, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006).

[6] Pri razpoložljivi razliki v razdelku 4 v letu 2007 se ne upoštevajo odobritve, povezane z rezervo za nujno pomoč (234,5 milijona EUR).

[7] Za izračun razpoložljive razlike v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 76 milijonov EUR pri prispevkih osebja za pokojninsko shemo.